पाएं अपने शहर की ताज़ा ख़बरें और फ्री ई-पेपरडाउनलोड करें
लॉक डाऊन के दौरान सुबह सात बजे से दिन के 11 बजे तक चार घंटे आवश्यक सामानों की दुकान खोलने और खरीदारी की छूट देने के कारण लोगों की भारी भीड़ शहर की विभिन्न सड़कों पर उमड़ रही है। सड़क पर छोटे-बड़े वाहनों की आवाजाही या लोगों का मटर गश्ती आम बात है। शुक्रवार को बाजार खुलते ही किराना खरीदने वालों की भीड़ उमड़ी। पुलिस प्रशासन भी भीड़ नियंत्रण में अक्षम नजर आया। लोग बिना मास्क और शारीरिक दूरी के बाजारों में घूमते रहे। सड़कों पर जाम लगा रहा। नया बाजार में रेलवे पुल से लेकर दालपट्टी तक खरीदारों की भीड़ रही। बताया जाता है कि लगन अौर ईद को लेकर लोग खरीदारी करने घरों से निकल रहे हैं। इस लापरवाही से संक्रमण को बढ़ावा मिल रहा है। शादी विवाह के इस समय बिना अनुमति वाले दुकानदार भी चोरी-छिपे बिक्री कर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn